CELEX: 62021TN0304
Language: da
Date: 2021-05-30 00:00:00
Title: Sag T-304/21: Sag anlagt den 30. maj 2021 — eSlovensko Bratislava mod Kommissionen

9.8.2021   
            
            
               DA
            
            
               Den Europæiske Unions Tidende
            
            
               C 320/41
            
         
      Sag anlagt den 30. maj 2021 — eSlovensko Bratislava mod Kommissionen
      (Sag T-304/21)
      (2021/C 320/47)
      Processprog: engelsk
      
         Parter
      
      
         Sagsøger: eSlovensko Bratislava (Bratislava, Slovakiet) (ved advokat B. Fridrich)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse af 30. marts 2021, nærmere bestemt den individuelle retsakt »Afslutning af foranstaltning«, der blev vedtaget af Europa-Kommissionen, INEA, nr. ARES(2021)1953853, annulleres.
               
            
                  —
               
               
                  Sagen hjemvises til Europa-Kommissionen og INEA, og det fastslås, at foranstaltningen og tilskudsaftalen er gyldig og ikke afsluttet i henhold til tilskudsaftale nr.. INEA/CEF/ICT/A2015/1154788 for projektet »Det slovakiske center for sikkert internet IV«, nr. 2015-SK-IA-0038.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende vedrørende annullation af Europa-Kommissionens afgørelse »Afslutning af foranstaltning« Ref. ARES(2021)1953853, som følge af en tilsidesættelse af en væsentlig formforskrift, overtrædelse af traktaterne eller af retsregler vedrørende deres gennemførelse eller magtfordrejning, særligt en fejlagtig retlig vurdering af faktiske omstændigheder og konstateringer (tilsidesættelse af retten til god forvaltning, tilsidesættelse af proportionalitetsprincippet, tilsidesættelse af retssikkerhedsprincippet, retsstatsprincippet, princippet om beskyttelse af den berettigede forventning og en fejlagtig retlig vurdering af faktiske omstændigheder og konstateringer vedrørende anmodningen om endelig betaling i projektet 2015-SK-IA-0038 Det slovakiske center for sikkert internet IV).
               
            
                  2.
               
               
                  Med det andet anbringende gøres gældende, at anmodningen om endelig betaling vedrørende projektet »Det slovakiske center for sikkert internet IV« leveres tilbage til Kommissionen og INEA med henblik på [sic] vurdering og gennemførelse af kontrolbeføjelsen samt opfyldelsen af de kontraktmæssige forpligtelser, der følger af tilskudsaftale nr. INEA/CEF/ICT/A2015/1154788, og at Kommissionen tilpligtes at foretage endelig betaling af de støtteberettigede omkostninger til sagsøgeren i overensstemmelse med den gyldige og virkningsfulde tilskudsaftale, støttet på den omstændighed, at Kommissionen har kompetence til at behandle sager om projektgennemførelse og finansielle overførsler i henhold til den gyldige og virkningsfulde kontrakt mellem Kommissionen og sagsøgeren.
               
            
                  3.
               
               
                  Med det tredje anbringende gøres gældende, at Kommissionen tilpligtes at betale sagsomkostningerne. I overensstemmelse med de ovenfor anførte argumenter og den vilkårlige karakter af Kommissionsafgørelsen, har sagsøgeren anmodet om godtgørelse af sagsomkostningerne i forbindelse med sagen for Den Europæiske Unions Ret såvel som udgifterne til juridisk rådgivning i forbindelse med sagen.